Brúðardagurin: Rebekka gjørdi seg klára í íbúðini, sum vit nú búgva í og Bogi gjørdi seg kláran heima hjá foreldrunum. Vígslan byrjaði klokkan 11. Eftir vígsluna fóru vit at taka myndir. Tað regnaði nakað so illa, men vit fingu nakrar fantastiskar myndir hóast alt. Eftir myndatøkuna, gekk leiðin til Hósvíkar har veitslan var hildin. Forrætturin var ovnstoktur toskur við sitrónkremi og tomatsalsa og flutes eisini. Høvuðsrætturin var medium-stokt oksafilet servera við steiktari gularót og dampaðum broccoli, aftur við hesum var rómasoppasós og lítil persillu eplir. Omaná var smákøkur, té og kaffi. Eftir veitsluna høvdu vit eitt stórt kakuborð. Dagurin var heilt fantastiskur og eru vit so glað fyri dagin. Brúðarkjólin: Brúðarkjólin var mín dreymakjóli. Tá eg skuldi í Brúðarlín at passa brúðarkjóla, legði eg einki í tann kjólan, sum eg endaði við at hava á, tá eg gekk eftir kirkjugólvinum. Eg helt ikki kjólan vera flottan. Hann hekk í vindeyganum, og mamma mín helt at eg skuldi fara í kjólan. Aftaná tógvið stríð fór eg í hann, og eg sá nú, at hesin kjólin bleiv mín dreymakjóli. Kjólin er frá Morilee og keyptur úr Brúðarlín. Eg hevði eisini eitt langt flott slør. Klæðini hjá brúðgóminum: Myrkabláan klædning frá Oscar Jacobson, hvíta skjúrtu, svartar klædningsskógvar og myrkabláa butterfly. Tað besta við degnum: Vit eru so nøgd við alt! Brúðarferðin: Vit hava ikki verið á nakrari brúðarferð, men vit fóru til Leynar í summarhús í nakrar dagar. Tit fáa tykkara egnu síðu og lýsing, sum kann dagførast so hvørt tit vita nærri viðv.